সর্বভারতীয় তৃণমূল কংগ্রেস
সর্বভারতীয় তৃণমূল কংগ্রেস (সংক্ষেপে তৃণমূল কংগ্রেস; পূর্বনাম পশ্চিমবঙ্গ তৃণমূল কংগ্রেস) ভারতের একটি রাজনৈতিক দল। ১৯৯৮ সালের ১ জানুয়ারি পশ্চিমবঙ্গে ভারতীয় জাতীয় কংগ্রেস ভেঙে এই দল প্রতিষ্ঠিত হল। তৃণমূল কংগ্রেসের প্রধান নেত্রী হলেন মমতা বন্দ্যোপাধ্যায়।
সতীশচন্দ্র সামন্ত
শিবপুর ইঞ্জিনিয়ারিং কলেজে দ্বিতীয় বর্ষে পড়ার সময় সতীশচন্দ্র পাঠ অসমাপ্ত রেখেই ঝাঁপিয়ে পড়েছিলেন ভারতের স্বাধীনতা আন্দোলনে। লক্ষ্য ছিল দেশ থেকে বিদেশি ব্রিটিশ শাসনের উচ্ছেদ সাধন। ভারতীয় জাতীয় কংগ্রেসের স্থানীয় শাখার মাধ্যমে তিনি বিপ্লবাত্মক কাজকর্ম সংগঠিত করতে থাকেন। পরে তিনি তমলুক কংগ্রেস কমিটির সভাপতি হন এবং কয়েক দশক ধরে কংগ্রেসের সক্রিয় সদস্য থাকেন। তাঁর সুদক্ষ নেতৃত্ব ও অন্যান্য গঠনমূলক কাজের জন্য তিনি চিরস্মরণীয় হয়ে আছেন। তাঁর নেতৃত্বের দক্ষতার পরিচয় পাওয়া যায় ভারত ছাড়ো আন্দোলনের সময় তমলুকে স্থাপিত "তাম্রলিপ্ত জাতীয় সরকার" নামে এক সমান্তরাল সরকার গঠনের মধ্য দিয়ে। ১৯৪২ সালের ১৭ই ডিসেম্বর এই সরকার গঠিত হয়েছিল। ১৯৪৩ সালের জুন মাসে গ্রেফতারবরণের পূর্বাবধি সতীশচন্দ্র এই সরকার পরিচালনা করেছিলেন। ১৯৪৪ সালের সেপ্টেম্বর মাস পর্যন্ত সফলভাবে কাজ করেছিল তাম্রলিপ্ত জাতীয় সরকার। ঘূর্ণিঝড়-বিধ্বস্ত এলাকায় ত্রাণকার্য, বিদ্যালয় অনুদান প্রদান ও "বিদ্যুৎ বাহিনী" নামে একটি সশস্ত্র বাহিনী গঠন ছিল এই সরকারের প্রধান উল্লেখযোগ্য কীর্তি।